*Lēmuma projekts*

**Par saistošo noteikumu Nr. \_/2023 “Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs” izdošanu**

Pamatojoties uz Pašvaldību likuma 44. panta otro daļu, Izglītības likuma 17. panta trešās daļas 11. punktu,

Izdot saistošos noteikumu Nr.\_/2023 “Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”.

**Par ēdināšanas pakalpojuma maksas atvieglojumiem**

**Alūksnes novada pašvaldības izglītības iestādēs**

*Izdoti saskaņā ar Pašvaldību likuma*

*44. panta otro daļu,
Izglītības likuma 17. panta trešās daļas 11. punktu*

1. **Vispārīgie jautājumi**
2. Saistošie noteikumi nosaka Alūksnes novada pašvaldības, turpmāk – pašvaldība, ēdināšanas pakalpojuma maksas atvieglojumu veidus un apmēru klātienes mācību procesa izglītojamajiem Alūksnes novada pašvaldības vispārējās izglītības iestādēs, kā arī lēmumu pieņemšanas un apstrīdēšanas kārtību.
3. Saistošajos noteikumos noteiktajiem atvieglojumiem papildus tiek piemērots pašvaldības sociālās palīdzības pabalsts - pabalsts ēdināšanai pirmsskolas, vispārējās un profesionālajās izglītības iestādēs.
4. **Ēdināšanas pakalpojuma maksas atvieglojumu veidi un apmērs**
5. Saistošie noteikumi nosaka šādus ēdināšanas pakalpojuma maksas atvieglojumu veidus:

3.1. atvieglojums ēdināšanas pakalpojuma pastāvīgajai daļai – ēdināšanas pakalpojuma nodrošināšanai attiecināmās izmaksas, kas saistītas ar ēdiena sagatavošanu;

3.2. atvieglojums ēdināšanas pakalpojuma mainīgajai daļai – ēdināšanas pakalpojuma nodrošināšanai attiecināmās izmaksas, kas saistītas ar pārtikas produktu iegādi;

3.3. atvieglojums ēdināšanas pakalpojuma maksai kā starpība starp ēdināšanas pakalpojuma maksu pusdienām un normatīvajos aktos noteikto valsts budžeta finansējumu.

1. Ēdināšanas pakalpojuma maksa (pastāvīgā un mainīgā daļa) tiek apstiprināta atsevišķi katrai izglītības iestādei ar Alūksnes novada pašvaldības domes lēmumu.
2. Ēdināšanas pakalpojuma maksas atvieglojumi tiek piešķirti šādā apmērā:

5.1. vispārējās izglītības iestādes izglītojamajam, kurš apgūst speciālās izglītības programmu, ēdināšanas pakalpojumu izmaksu sedz no pašvaldības budžeta līdzekļiem, nepārsniedzot 0,5% apmēru dienā no valstī noteiktās minimālās mēneša darba algas;

5.2. pirmsskolas izglītības vecuma (1,5-4 gadīgie) izglītojamajiem par ēdināšanas pakalpojumu izglītības iestādē, kur ēdināšanas pakalpojumu nodrošina pati izglītības iestāde no pašvaldības budžeta līdzekļiem - ēdināšanas pakalpojuma pastāvīgās daļas apmērā;

5.3. pirmsskolas obligātās izglītības vecuma (5-6 gadīgie) izglītojamajiem:

5.3.1. par ēdināšanas pakalpojumu izglītības iestādē, kur ēdināšanas pakalpojumu nodrošina pati izglītības iestāde no pašvaldības budžeta līdzekļiem - ēdināšanas pakalpojuma pastāvīgās daļas apmērā un ēdināšanas pakalpojuma mainīgajai daļai 0,60 EUR/dienā;

5.3.2. par ēdināšanas pakalpojumu izglītības iestādē, kur ēdināšanas pakalpojumu nodrošina ārpakalpojumu sniedzējs – 0,90 EUR/dienā;

5.4. vispārizglītojošo izglītības iestāžu 1.- 4. klašu izglītojamajiem par ēdināšanas pakalpojumu izglītības iestādē, kur ēdināšanas pakalpojumu nodrošina pati izglītības iestāde no pašvaldības budžeta līdzekļiem:

5.4.1. par pusdienām - kā starpību starp ēdināšanas pakalpojuma maksu un normatīvajos aktos noteikto valsts budžeta finansējumu;

5.4.2. par pārējām dienas ēdienreizēm - ēdināšanas pakalpojuma pastāvīgās daļas apmērā;

5.4.3. neizlietoto normatīvajos aktos noteikto valsts finansējumu novirza 5., 6., 7., 8. un 9. klašu izglītojamajiem ēdināšanas pakalpojuma - pusdienu izmaksu - segšanai, kas tiek izlietots pirms noteikumu 5.6.1. punktā noteiktā pašvaldības finansējuma;

5.5.vispārizglītojošās izglītības iestādēs, kur ēdināšanas pakalpojumu nodrošina ārpakalpojumu sniedzējs, 1.- 4. klašu izglītojamo neizlietoto normatīvajos aktos noteikto valsts finansējumu novirza 5., 6., 7., 8. un 9. klašu izglītojamajiem ēdināšanas pakalpojuma - pusdienu izmaksu - segšanai, kas tiek izlietots papildus noteikumu 5.6.2.punktā noteiktam pašvaldības finansējumam;

5.6. vispārizglītojošo izglītības iestāžu 5.- 12. klašu izglītojamajiem:

5.6.1. par ēdināšanas pakalpojumu izglītības iestādē, kur ēdināšanas pakalpojumu nodrošina pati izglītības iestāde no pašvaldības budžeta līdzekļiem - ēdināšanas pakalpojuma pastāvīgās daļas apmērā un ēdināšanas pakalpojuma mainīgajai daļai 0,60 EUR pusdienām dienā;

5.6.2. par ēdināšanas pakalpojumu izglītības iestādē, kur ēdināšanas pakalpojumu nodrošina ārpakalpojumu sniedzējs – 0,90 EUR pusdienām dienā.

6. Ēdināšanas pakalpojuma sniegšanas organizācijas kārtību nosaka izglītības iestādes vadītājs.

1. **Lēmumu pieņemšanas un apstrīdēšanas kārtība**

7. Lēmumu par ēdināšanas pakalpojuma maksas atvieglojumu piešķiršanu vai atteikumu piešķirt ēdināšanas pakalpojuma maksas atvieglojumus, pieņem izglītības iestādes vadītājs un paziņo to izglītojamā likumiskajam vai līgumiskajam pārstāvim Paziņošanas likuma noteiktajā kārtībā. Par piešķirtajiem ēdināšanas pakalpojuma maksas atvieglojumiem ārpakalpojuma sniedzēju informē izglītības iestādes vadītājs.

8. 7.punktā minētos lēmumus izglītības iestādes vadītājs pieņem pamatojoties uz Valsts izglītības informācijas sistēmas datiem 1.septembrī.

9. Ja izglītojamais uzsāk mācības izglītības iestādē mācību gada laikā, lēmums par ēdināšanas pakalpojuma maksas atvieglojumu piešķiršanu tiek pieņemts vienlaicīgi ar lēmumu par uzņemšanu izglītības iestādē. Izglītības iestāde (atbildīgais darbinieks) pārliecinās par sniegto ziņu patiesumu Valsts izglītības informācijas sistēmā.

1. Izglītojamā likumiskajam vai līgumiskajam pārstāvim ir tiesības iesniegt atteikumu par ēdināšanas pakalpojuma maksas atvieglojumu saņemšanu.
2. Šo noteikumu 7. un 9.punktā pieņemtos izglītības iestādes vadītāja lēmumus var apstrīdēt Alūksnes novada pašvaldības domē.
3. **Noslēguma jautājumi**

12. Saistošie noteikumi stājas spēkā 2023.gada 1.septembrī

13. Ar šo saistošo noteikumu spēkā stāšanos, netiek piemēroti Alūksnes novada pašvaldības domes 2017. gada 24.augusta saistošie noteikumi Nr.18/2017 “Saistošie noteikumi par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”.

**Alūksnes novada pašvaldības domes 2023. gada 27.jūlija saistošo noteikumu Nr. \_/2023**

**“Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums:
 | * 1. saistošo noteikumu izdošanas mērķis - ēdināšanas pakalpojuma maksas atvieglojumu piešķiršana izglītojamajiem, kuri klātienē apmeklē Alūksnes novada pašvaldības izglītības iestādes, finansiāla un sociāla atbalsta sniegšana ģimenēm ar bērniem, kuri iegūst izglītību pašvaldības izglītības iestādēs, tādējādi nodrošinot, ka visi bērni saņem siltu, veselīgu un daudzveidīgu ēdienu;
	2. saistošo noteikumu izdošanas pamatojums - Izglītības likuma 17.panta trešās daļas 11.punkts, kas noteic, ka pašvaldība nosaka tos izglītojamos, kuru ēdināšanas izmaksas tā sedz un Pašvaldību likuma 44. panta otrā daļa, kas noteic, ka pašvaldības dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi;
	3. līdz šo saistošo noteikumu izdošanai izglītojamo ēdināšanas pakalpojuma maksas atvieglojumu piešķiršanas kārtību regulē Alūksnes novada pašvaldības domes 2017. gada 24.augusta saistošie noteikumi Nr. 18/2017 “Saistošie noteikumi par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”, kas ir izdoti pamatojoties uz likuma “Par pašvaldībām” normām. Ar Pašvaldību likuma spēkā stāšanos 2023. gada 1. janvārī spēku zaudēja likums “Par pašvaldībām” un atbilstoši Oficiālo publikāciju un tiesiskās informācijas likuma 9. panta piektajai daļai, spēku zaudēja arī uz tā pamata izdotais normatīvais akts - 2017. gada 24. augusta saistošie noteikumi Nr. 18/2017 “Saistošie noteikumi par ēdināšanas pakalpojuma maksas atvieglojumiem Alūksnes novadā pašvaldības izglītības iestādēs” un tā grozījumi;
	4. Pašvaldību likuma Pārejas noteikumu 6. punkts noteic, ka pašvaldības domei jāizvērtē uz likuma “Par pašvaldībām” normu pamata izdoto saistošo noteikumu atbilstība Pašvaldību likumam un jāizdod jauni saistošie noteikumi. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam ir piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā Pašvaldību likumam.
 |
| 1. Fiskālā ietekme uz pašvaldības budžetu:
 | 1. saistošo noteikumu projekts precizē ēdināšanas pakalpojuma maksas atvieglojumu saņēmēju loku.
2. ēdināšanas pakalpojuma maksas atvieglojumu dienā 5.1.apakšpunktā minētajiem izglītojamajiem aprēķina pēc šādas formulas: valstī noteiktā minimālā mēneša darba alga x 0,5%.
3. ar saistošajiem noteikumiem noteiktie ēdināšanas pakalpojuma maksas atvieglojumi tiks noteikti papildus pašvaldības sociālās palīdzības pabalstam - pabalsts ēdināšanai pirmsskolas, vispārējās un profesionālajās izglītības iestādēs.

2.4. izglītojamo ēdināšanas pakalpojuma līdzfinansēšanai no pašvaldības budžeta viena kalendāra gada ietvaros plānots izlietot ap 390 000 EUR  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci:
 | 3.1. sociālā ietekme – ņemot vērā sociālekonomiskos apstākļus, lielai daļai izglītojamo pusdienas skolā var būt vienīgā ēdienreize dienā. Pašvaldības piešķirtais ēdināšanas pakalpojuma maksas atvieglojums ir finansiāls un sociāls atbalsts ģimenēm ar bērniem, kuri iegūst izglītību pašvaldības izglītības iestādēs;3.2. nav ietekmes uz vidi;3.3. ietekme uz veselību – iespēja visiem izglītojamajiem saņemt siltu, veselīgu, pilnvērtīgu un daudzveidīgu ēdienu, ir būtiska gan no veselības, gan attīstības viedokļa; 3.4. nav ietekmes uz uzņēmējdarbības vidi pašvaldības teritorijā;3.5. nav ietekmes uz konkurenci |
| 1. Ietekme uz administratīvajām procedūrām un to izmaksām:
 | Saistošo noteikumu piemērošanu nodrošinās Alūksnes novada pašvaldības izglītības iestādes. Personām ir tiesības iesniegt atteikumu par ēdināšanas pakalpojuma maksas atvieglojumu saņemšanu. Izglītības iestāžu pieņemtos lēmumus personai ir tiesības apstrīdēt Alūksnes novada pašvaldības domē. Atteikumu un apstrīdēšanas iesniegumu pieņemšanu klātienē no iedzīvotājiem pašvaldībā nodrošina pašvaldības klientu apkalpošanas centri novada teritoriālajās vienībās.  |
| 1. Ietekme uz pašvaldības funkcijām un cilvēkresursiem:
 | Saistošo noteikumu piemērošanā tiks iesaistītas pašvaldības izglītības iestādes, neveidojot jaunas darba vietas.  |
| 1. Informācija par izpildes nodrošināšanu:
 | Saistošie noteikumi neparedz veidot jaunas institūcijas. Saistošo noteikumu piemērošanā paredzēts iesaistīt Izglītības pārvaldi, Centrālo administrāciju. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Paredzamie izdevumi ir samērīgi saistošo noteikumu mērķa sasniegšanai pašvaldības autonomo funkciju un brīvprātīgo iniciatīvu izpildē. |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu izstrādes procesā nav notikušas konsultācijas ar sabiedrības pārstāvjiem. Atbilstoši Pašvaldību likuma 46. panta trešajai daļai saistošo noteikumu projekts un to paskaidrojuma raksts sabiedrības viedokļa noskaidrošanai no 28.06.2023. līdz 12.07.2023. publicēts pašvaldības oficiālajā tīmekļvietnē [www.aluksne.lv](http://www.aluksne.lv) sadaļā *Sabiedrība/Sabiedrības līdzdalība/Viedokļa izteikšana par saistošo noteikumu* projektiem.  |
| 1. Informācija par sabiedrības izteiktajiem viedokļiem par saistošo noteikumu projektu
 | 9.1. sabiedrības viedoklis par saistošo noteikumu projektu un to paskaidrojuma rakstu nav saņemts. |